פיט דוקטר

פיטר האנס "פיט" דוקטר (באנגלית: Peter Hans "Pete" Docter; נולד ב-9 באוקטובר 1968) הוא אנימטור, במאי, מפיק, תסריטאי ומדבב אמריקאי. דרכו המקצועית של דוקטר החלה ב-1990, מיד לאחר סיום לימודיו במכון לאמנויות של קליפורניה, כשהצטרף לאולפני ההנפשה "פיקסאר". הוא היה אחד מהעובדים הראשונים בחברה, ויחד עם המפיק ג'ון לאסיטר והתסריטאי אנדרו סטנטון פיתח את העלילה והתמה של הסרט "צעצוע של סיפור". דוקטר כתב וביים ארבעה סרטים באורך מלא - "מפלצות, בע"מ." מ-2001, "למעלה" מ-2009, "הקול בראש" מ-2015 ו"נשמה" מ-2020. על עבודתו ב"פיקסאר", וחלקו בקידמה של ההנפשה הממוחשבת, זכה ב-2009 בפרס אריה הזהב למפעל חיים. ב-2018, קודם דוקטר לתפקיד המנכ"ל של אולפני ההנפשה. עבודותיו של דוקטר זכו לפופולריות רבה, הוכתרו כשוברי קופות, זכו לשבחי הביקורות ובפרסים שונים. הוא זכה בחמישה פרסי אנני, ושלושה פרסי אוסקר (על הסרטים למעלה, הקול בראש ונשמה) פיטר האנס דוקטר נולד ב-9 באוקטובר 1968 בעיר בלומינגטון שבמחוז הנפין במדינת מינסוטה, לאם דנית בשם ריטה מרגרט ולאב אמריקאי בשם דוד ריינהרדט. דוקטר לא היה פופולרי בילדותו, והוא התבודד מבחינה חברתית, כשמאוחר יותר, בלימודיו בחטיבת ביניים, הוא אף סבל מהתעללות בידי בריונים. דוקטר לימד את עצמו הנפשה, ובעזרת מצלמה ביתית הוא הסריט סרטים קצרים. עבור דוקטר, ההנפשה נתפסה כ"לשחק את אלוהים", מכיוון שהוא היה השולט בדמויות, והחליט מה לעשות בהן. בבגרותו, דוקטר החל ללמוד באוניברסיטת מינסוטה פילוסופיה ואמנות. לאחר כשנה בלבד, מתוך רצון לבנות קריירה בעולם ההנפשה, דוקטר עבר למכון לאמנויות של קליפורניה. בזמן לימודיו, הוא יצר שלושה סרטים קצרים שהסתובבו בתעשיית הקולנוע האמריקאית - "Winter" ‏(1988), ‏"Palm Springs" ‏(1989) ו-"Next Door" ‏(1990), כשזה האחרון זיכה אותו בפרס הסטודנטים של האקדמיה האמריקאית לקולנוע. דוקטר רצה לעבוד עם הכשרתו באולפני ההנפשה של וולט דיסני, אך הצעות העבודה אותן הוא קיבל היו מהפקת סדרת הטלוויזיה "משפחת סימפסון" ואולפן ההנפשה "פיקסאר", כשהוא קיבל את ההצעה השנייה. יום אחד בלבד לאחר סיום לימודיו, ב-1990, הוא כבר החל לעבוד בחברה. הוא היה לעובד העשירי שהחברה שכרה, ולאנימטור השלישי שלה. עבודתו של דוקטר הייתה מוגבלת בהתחלה, אך המפיק ג'ון לאסיטר עירב אותו די במהרה בהליכי הכתיבה וההנפשה. דוקטר היה אחד משלושת התסריטאים שפיתחו את העלילה והתמה של הסרט "צעצוע של סיפור", על אף שהתסריט הסופי היה שונה כמעט לחלוטין מהטיוטות אותן הוא כתב עם לאסיטר ואנדרו סטנטון. בהפקה עצמה, דוקטר היה האנימטור הראשי. הסרט יצא לאקרנים ב-1995, והוא היה לסרט העלילתי הראשון באורך מלא שנעשה בהנפשה ממוחשבת. לאחר מכן, ב-1998, דוקטר שימש כאנימטור בסרט הקצר "המשחק של גרי" וכאמן סטוריבורד בסרט "באג לייף". שנה אחר כך, ב-1999, הוא לקח חלק בפיתוח של "צעצוע של סיפור 2". בסוף שנות ה-90, במקביל לעבודותיו האחרות, דוקטר החל לכתוב את "מפלצות, בע"מ.". הסרט, אותו דוקטר גם ביים, יצא לאקרנים ב-2001, והוא הפך לשובר קופות עם הכנסות גבוהות מהקרנותיו המסחריות בבתי קולנוע סביב העולם, וגם זכה לשבחים ממבקרי הקולנוע. ב-2002, דוקטר כתב וביים גם מעין המשך קצר, "המכונית החדשה של מייק", שיצא ישירות ל-DVD. ב-2004, דוקטר נתבקש על ידי לאסיטר להפיק ולביים את גרסת הדיבוב לשפה האנגלית של סרט האנימה "הטירה הנעה". ב-2008, יצא לאקרנים הסרט "וול-E", אותו דוקטר פיתח יחד עם סטנטון בטרם הוא עבר ל"מפלצות, בע"מ.". ב-2009, יצא לאקרנים "למעלה", אותו דוקטר כתב וביים. גם סרט זה הפך לשובר קופות וקצר שבחים, אך הוא גם זיכה אותו בכמה פרסים - פרס אוסקר לסרט המונפש הטוב ביותר, ופרסי אנני לסרט הטוב ביותר ולבימוי הטוב ביותר. עוד באותה השנה, דוקטר זכה יחד עם עמיתיו לאסיטר, סטנטון, לי אנקריץ' ובראד בירד בפרס אריה הזהב למפעל חיים על עבודתם ב"פיקסאר". ב-2015, יצא לאקרנים "הקול בראש". לאחר שנות "בצורת", בהן סרטיה של "פיקסאר" זכו לקונצנזוס שלילי במיוחד לגביהם, מבקרי הקולנוע שיבחו ללא הרף את "הקול בראש", וחלקם אף ציינו כי הוא מחזיר את האולפנים לימיהם הטובים ולתהילת העבר. התעסקות הסרט בהתבגרות ובפסיכולוגיה צוינה גם כן לשבח, ובמיוחד הנגשתו של נושא כה מורכב לקהל צעיר. מבחינה מסחרית, גם סרט זה של דוקטר הפך לשובר קופות. ב-2018, לאחר יציאתו של לאסיטר לחופשה ללא תשלום והשהיית פעילותו בעקבות טענות בדבר הטרדה מינית, דוקטר מונה לסגן הנשיא של "פיקסאר" באופן זמני. בהמשך השנה, עם פיטוריו של לאסיטר, דוקטר קודם לתפקיד המנכ"ל של אולפני ההנפשה במקומו. מינוי זה נעשה במקביל לעבודתו של דוקטר על סרטו הבא, "נשמה", וכחלק מהחוזה שלו נקבע כי הוא יסיים באופן אישי את המלאכה ולא יעביר אותה לידי אחר. דוקטר נשוי לאמנדה, ולזוג שני ילדים. "צעצוע של סיפור" (1995) - אנימטור "המשחק של גרי" (1997) - אנימטור "מפלצות בע"מ" (2001) - במאי ותסריטאי "המכונית החדשה של מייק" (2002) - במאי "למעלה" (2009) - במאי, תסריטאי ומדבב "הקול בראש" (2015) - במאי, תסריטאי ומדבב "נשמה" (2020) - במאי ותסריטאי "שנות אור" (2022) - תסריטאי החל מיוני 2018, דוקטר משמש כמפיק בפועל ומקבל על כך קרדיט בכל סרטי "פיקסאר", מכורח תפקידו כמנכ"ל של אולפני ההנפשה. מדיה וקבצים בנושא פיט דוקטר בוויקישיתוף פיט דוקטר, ברשת החברתית אקס (טוויטר) פיט דוקטר, ברשת החברתית אינסטגרם פיט דוקטר, במסד הנתונים הקולנועיים IMDb (באנגלית) פיט דוקטר, באתר AllMovie (באנגלית) פיט דוקטר, באתר Box Office Mojo (באנגלית) פיט דוקטר, במסד הנתונים הקולנועיים KinoPoisk (ברוסית) Peter Hans Docter, ‏Minnesota Birth Index - 1935 to 2002, ‏Family Search Pete Docter, ‏Interviewly, ‏דצמבר 2012 Colin Covert, ‏Pete Docter: The Wizard of Up, ‏Star Tribune, ‏27 במאי 2009 Sharon Gallagher, ‏Interview with Pete Docter, ‏Radix, ‏1999 Leon Worden, ‏CalArts Grad Pete Docter Takes Home 2nd Oscar, ‏SCV News, ‏29 בפברואר 2016 Ben Simon, ‏Pixar Short Films Collection: Volume 2, ‏Animated Views, ‏27 בדצמבר 2012 Tasha Robinson, ‏Pete Docter, ‏The A.V. Club, ‏28 במאי 2009 Mark Moring, ‏What's Up, Doc(ter)?‎, ‏Christianity Today, ‏26 במאי 2009 Q&A: Pete Docter, ‏The Hollywood Reporter, ‏12 במאי 2009 Euan Kerr, ‏Going 'Up' with Minnesotan Pete Docter, ‏Minnesota Public Radio, ‏29 במאי 2009 Steve Pond, ‏Pete Docter: Pixar Movies Are Lousy … at First, ‏The Warp, ‏28 באוקטובר 2009 David Price, ‏The Pixar Touch: The Making of a Company, ‏New York: Alfred A. Knopf, ‏2008; עמ' 121 צעצוע של סיפור, IMDb Ian Failes, ‏‘Geri’s Game’ Turns 20: Director Jan Pinkava Reflects On The Game-Changing Pixar Short‎, ‏Cartoon Brew, ‏25 בנובמבר 2017 צעצוע של סיפור 2, ‏IMDb David Price, ‏The Pixar Touch, ‏ New York: Alfred A. Knopf, ‏2008; עמ' 195 מפלצות, בע"מ., Box Office Mojo מפלצות, בע"מ., Rotten Tomatoes The Most Anticipated Monster Movie Hit Comes to DVD and VHS, ‏Pixar, ‏1 במרץ 2002 Beth Accomando, ‏Interview with Up Director Peter Docter, ‏KPBS, ‏29 במאי 2009 James White, ‏How We Made WALL-E, ‏Total Film, ‏אפריל 2008; עמ' 113–116 למעלה, Box Office Mojo למעלה, Rotten Tomatoes 2010, האקדמיה האמריקאית לקולנוע 37th Annie Awards, ‏אתר פרסי אנני 66th Venice Film Festival, Golden Lion for Lifetime Achievement 2009, ‏La Biennale, ‏15 בספטמבר 2009 הקול בראש - צוות, IMDb Christopher Orr, ‏Pixar's Sad Decline—in 1 Chart, ‏The Atlantic, ‏24 ביוני 2013 Michael Phillips, ‏Cannes 2015: Disney/Pixar's 'Inside Out' a return to form, ‏Chicago Tribune, ‏18 במאי 2015 Eric Kohn, ‏Review: Why 'Inside Out' is a Return to Form for Pixar, ‏IndieWire, ‏16 ביוני 2015 Pamela McClintock, ‏CinemaCon: Pixar's 'Inside Out' Premieres for Theater Owners, ‏The Hollywood Reporter, ‏22 באפריל 2015 Dave McNarry, ‏Pixar’s ‘Inside Out’ Debuts to Emotional Crowd at CinemaCon, ‏Variety, ‏22 באפריל 2015 יוני שלמון, 11 הערות על "הקול בראש", שוליית הקוסם, 28 ביוני 2015 הקול בראש, Box Office Mojo Nicole Bitette & Rachel Desantis, ‏John Lasseter’s six-month leave of absence is almost up — but return to Pixar not likely, ‏Daily News, ‏25 באפריל 2018 Brent Lang, ‏Jennifer Lee, Pete Docter to Run Disney Animation, Pixar, ‏Variety, ‏19 ביוני 2018 Borys Kit, ‏Pete Docter, Jennifer Lee to Lead Pixar, Disney Animation, ‏The Hollywood Reporter, ‏19 ביוני 2018 Juliette Verlaque, ‏End of an Era: Inside Pixar on the Eve of John Lasseter's Departure, ‏The Warp, ‏, ‏22 ביוני 2018 Mark Moring, ‏What's Up, Doc(ter)?‎, Christianity Today, ‏26 במאי 2009 דוקטר קיבל קרדיט כחלק מפיתוח הסיפור, ואינו נמנה בפועל בין תסריטאי הסרט